钦定古今图书集成/明伦汇编/氏族典/第254卷 > 王章
## 钦定古今图书集成/明伦汇编/氏族典/第254卷 > 王章

按《汉书王章传》：“章字仲卿，泰山钜平人也。少以文学
为官，稍迁至谏大夫，敢直言。元帝初，擢左曹中郎将，
毁石显，为所陷免。成帝立，征章为谏大夫，迁司隶校
尉，以选为京兆尹。章虽为王凤所举，非凤专权，会日
蚀，奏封事，言凤不可用。上初纳受章言，后不忍退凤，
遂为凤所陷，罪至大逆。”